Kudimkar

**Kudimkar** (, ) om Venäman lidn Permin randan päivlaskmas. Se om Permin Komin ümbrikon i sen Kudimkaran ümbrikon (edel 2019. vot rajonan) administrativižeks keskuseks. Mülüb Kudimkaran ümbrikho vn 2022 uhokuspäi, edel sidä oli erigoittud lidnümbrikoks.

## Istorii
Kudimkaran lidnuz oli olmas 7. voz'sadaspäi (nüg. lidnan keskuz). Eländpunkt mainitase kirjutadud purtkiš ezmäižen kerdan kuti Kudimkar vl 1579. Nimitihe legendarižen Kudim-Oš-vägimehen mödhe.

Vozil 1931 Kudimkar-külä kändihe lidnanvuiččeks žiloks. Žilo sai lidnan statusad vl 1938. Kudimkar oli Permin Komin avtonomižen ümbrikon (Federacijan subjektan) administrativižeks keskuseks vn 2005 tal'vkun 1. päivhäsai.

Kudimkar šingotase sömtegimištol: maidon edheotand, lihakombinat, leibän, sömän i ploduiden kombinatad.

## Geografijan andmused

Lidn sijadase Permin Komin ümbrikon suves, Kudimkaran ümbrikon päivnouzmaiženno röunanno, In'v-jogen randoil (Kaman oiged ližajogi), 180 m ü.m.t. keskmäižel korktusel.

Matkad Permihesai om 201 km suvipäivnouzmha avtotedme. Lähembaine lidn om Čormoz kahesakümnes ühesas kilometras suvipäivnouzmha orhal vai 200 km avtotedme.

Klimat om ven. Voden keskmäine lämuz +1,7 C°, kezakun-elokun +14,8..+18,0 C°, tal'vkun-uhokun −12,1..−14,5 C°. Paneb sadegid 517 mm vodes, enamba heinkus (79 mm) i elokus (66 mm), vähemba uhokus-keväz'kus (21..22 mm kus).

## Tobmuz
Edeline lidnan pämez' om Ivan Mehonošin (sügüz'ku 2014 — keväz'ku 2020).

## Eläjad
Vn 2010 kaiken Venäman rahvahanlugemižen mödhe lidnan eläjiden lugu oli 28 967 ristitud, vl 2021 — 28 293 ristitud. Kaik 31 265 eläjad oli lidnas vl 2017. Kaikiš suremb lidnan ristitišt oli 33..34 tuh. eläjid vozil 1989−2001. Lidnan eläjad ottas vit ühesandest Kudimkaran ümbrikon ristitištos.

Vn 2010 kaiken Venäman rahvahanlugemižen mödhe lidnalaižiden 53 % oma permin komilaižed, 45 % — venälaižed, 2 % — toiženke rahvahudenke.

Ortodoksižen hristanuskondan ph. Mikulai-čudonsädajan päjumalanpert' om avaitud lidnas vl 1796.

## Openduz
Lapsiden opendusen aluzkundad oma kahesa nimitadud i nomeruidud päivkodid (nomer 11, 14, 16, 17, 19, 22, 27, 28), specialine (korrekcine) škol-päivkodi nomer 12 openikoiden täht tervhuden röunatud voimusidenke, aluzškol nomer 5, koume keskškolad (nomer 1, 2, 8), gimnazii nomer 3, lapsiden da norišton *Raduga*-keskuz («Jumalanbembel'»), čomamahtoiden škol A. I. Kleščinan nimed, lapsiden da norišton sportškol.

Lidnan professionaližen opendusen aluzkundad oma medicinine škol, Permin Komin professionaliž-pedagogine kolledž, Permin Komin agrotehnine tehnikum i Permin Komin opendajiden radmahtoiden paremboičendan institut.

## Galerei

Kudymkar Karkerku.JPG|Lidnan administracijan sauvuz (2010)
Министерство по делам Коми-Пермяцкого округа Пермского края (Кудымкар) - panoramio.jpg|Permin randan ministruz Perin Komin ümbrikon azjoiš (2015)
Church in kudymkar 01.jpg|Ph. Mikulai-čudonsädajan päjumalanpert', vn 2015 nägu
Театр им. М. Горького (Кудымкар) - panoramio.jpg|Permin Komin ümbrikon dramteatr Gor'kijan nimed (2015)
Kudymkar, 50th Anniversary of October street, 30 (2).jpg|Erazvuiččiden organizacijoiden ofispert' (2021, ende okrispolkom:an sauvuz)


## Homaičendad


## Irdkosketused
* Kudimkaran municipaližen ümbrikon tobmuden sait (''admkud.ru'').